ครม.อนุมัติงบกลาง 420 ล้านบาท ดำเนินโครงการพาณิชย์ลดราคาออนทัวร์ทั่วไทย ช่วยประชาชน
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรีวันนี้ มีมติเห็นชอบอนุมัติงบกลาง จำนวน 422 ล้านบาท ให้กับกระทรวงพาณิชย์ เพื่อดำเนินโครงการพาณิชย์ลดราคาออนทัวร์ทั่วไทย เพื่อจำหน่ายสินค้าอุปโภคบริโภคที่จำเป็นต่อการดำเนินชีวิตให้กับประชาชนในราคาถูก เช่น เนื้อสุกร เนื้อไก่ พืชผลทางการเกษตรและสิ่งของจำเป็น โดยจะรับซื้อจากเกษตรกรและสมาคม เพื่อนำมาจำหน่ายในราคาประหยัดที่สุดให้กับประชาชนในพื้นที่สาธารณะ สำนักงานเขต สำนักงานพาณิชย์จังหวัด หรือชุมชน เพื่อสะดวกต่อการเข้าถึงให้มากที่สุด สำหรับการดำเนินโครงการช่วยเหลือบรรเทาผลกระทบค่าครองชีพประชาชนดังกล่าว กำหนดจัด 3 วัน โดยตั้งเป้าหมายการจัดงานไม่น้อยกว่า 274 ครั้ง ในระยะเวลา 1 เดือน หรือภายในเดือนตุลาคมนี้